eo eo ceb en lt eo lt it lt eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo pt es eo eo eo fr eo en pt es eo eo eo sv eo en pt en eo eo eo fr eo en pt en eo eo eo sv eo en eo es eo eo eo de eo en pt es eo eo eo sv eo en eo pt eo eo eo en eo en eo es eo eo eo sv eo en eo de eo eo eo de eo en pt es eo eo eo en eo ru eo it eo eo eo en eo en pt id eo eo eo eo en eo en eo it eo eo eo en eo en pt id eo eo eo eo eo en eo pl eo it eo eo eo sv eo en eo en eo eo eo fr eo ru eo nds eo eo eo fr eo en pt es eo eo eo en eo en eo en eo eo eo it eo en eo it eo eo eo sv eo ru eo af eo eo eo en eo en pt nl eo eo eo eo en eo en eo hbs_lat eo eo eo af eo en pt id eo eo eo en eo en eo de eo eo es eo en eo ru eo hbs_lat eo eo eo en eo en pt id eo eo eo en eo en eo hbs_lat eo eo eo eo en eo en pt id eo eo eo en eo en ia eo ceb eo es pt eo eo hbs_lat eo eo eo eo eo eo eo eo eo eo eo eo eo eo eo nl eo eo eo eo eo eo eo en eo eo eo tr it eo eo eo es
La membrokvanto de UEA falegis – Libera Folio
de Redakcio je 2016-12-162016-12-20 en movado, TEJO, UEA
La gvidantaro de UEA strikte sekretumas pri la nuna membrokvanto de la asocio, sed Libera Folio sukcesis ricevi aktualajn informojn. Kompare kun la pasinta jaro la individua membraro malkreskis je 23 procentoj. TEJO havas malpli ol 300 individuajn membrojn.
En antaŭaj jaroj la Centra Oficejo regule informadis la komitaton kaj la membraron de UEA pri la evoluo de la membrokvanto kaj instigadis al aliĝo. Dum 2016 tamen tute mankas oficialaj informoj pri la temo. Aparte strikte gardas siajn sekretojn la sendependiĝanta TEJO.
Libera Folio plurfoje petis, ke la prezidanto de UEA, Mark Fettes, donu aktualajn informojn pri la membronombro de la asocio, sed li rifuzis, komentante ke li unue devas informi la komitaton de la asocio. Tamen ankaŭ la komitato ricevis neniajn informojn, kaj eĉ lige kun la ĵus okazinta ĝenerala voĉdonado UEA silentis pri la kvanto de la voĉdonrajtaj membroj.
Spite tion ni sukcesis el fidinda fonto ricevi informojn pri la aktuala membronombro de la asocio. La ciferoj montras, ke dum la pasinta jaro malaperis preskaŭ kvarono el la individuaj membroj. Ĉar la kvanto de dumvivaj kaj honoraj membroj restas preskaŭ senŝanĝa, inter la pagantaj membroj la falo estis eĉ pli granda: 27 procentoj.
En la mezo de decembro 2016 UEA laŭ la informoj de Libera Folio havas 4.264 individuajn membrojn, el kiuj 3.322 estas pagantaj membroj. 942 estas dumvivaj kaj honoraj membroj. En 2015 la fina membronombro estis 5.508, el kiuj 4.558 estis pagantaj membroj kaj 950 estis dumvivaj kaj honoraj membroj.
La ciferoj ne estas plene kompareblaj, ĉar ĝis la fino de 2016 kaj eĉ post ĝi ankoraŭ kelkaj personoj pagos kotizon por 2016. Tamen la kvanto de tiel malfruaj aliĝantoj estas neglektebla, do oni povas jam nun konkludi, ke la kvanto de pagantaj membroj dum la pasinta jaro malkreskis je pli ol 1.200.
La situo de la kongresurbo ĉiam iom influas la membrokvanton de UEA, ĉar membroj ricevas grandan rabaton de la kongresa kotizo, kaj la malgrandeco de la kongreso en Nitro sendube kontribuas al la membrofalo. Ĝi sola tamen ne sufiĉas por klarigi tian drastan kolapson.
Alia supozebla kialo por la membrofalo estas la daŭraj problemoj pri la redaktado kaj nun ankaŭ pri la aperritmo de la revuo Esperanto, la plej grava servo kiun la pagantaj membroj de UEA ricevas.
Drastan membrofalon suferis ankaŭ la sendependiĝanta TEJO, kiu meze de decembro 2016 havas nur 295 individuajn membrojn. La fina membrokvanto de TEJO en 2015 estis 372, do temas pri malkresko je 21 procentoj.
Vidante la ciferojn oni facile komprenas, kial reprezentantoj de TEJO ĉe internaciaj organizaĵoj estas strikte admonataj nenion malkaŝi pri la membronombro de la asocio. Ja por ricevi diversajn EU-subvenciojn, kiuj lastatempe iĝis ĉiam pli gravaj por la financoj de la junulara asocio, necesas plu membri en Eŭropa Junulara Forumo, sed la nuna membrokvanto de TEJO tute ne sufiĉas por plenumi la kondiĉojn de EJF.
UEA fidas ke subvencioj savos la buĝeton
TEJO-anoj volas resti junaj ĝis 35
Alklaku por kunhavigi ĉe Twitter(Malfermiĝas en nova fenestro)
Alklaku por kunhavigi ĉe Facebook(Malfermiĝas en nova fenestro)
Asociaj membroj ŝanĝis la statuton de UEA
Ordigi laŭ:   plej nova | plej malnova | plej populara
Kundividu ĉe TwitterKundividu ĉe Google
Kundividu ĉe TwitterKundividu ĉe Google
Mi verkis sufiĉe longan blogaĵon pri tiu novaĵo: http://che-emanuelo.blogspot.fr/2016/12/pri-la-membraro-de-uea.html
Kundividu ĉe TwitterKundividu ĉe Google
– Alia supozebla kialo por la membrofalo estas la daŭraj problemoj pri la redaktado kaj nun ankaŭ pri la aperritmo de la revuo Esperanto, la plej grava servo kiun la pagantaj membroj de UEA ricevas. Mi ne certas pri tio. Ja homoj en februaro ne diras "mi atendos ĝis oktobro por konstati, ĉu ĝustatempe eldoniĝos la revuo, kaj tiam pagos kotizon por la ceteraj du monatoj de la jaro". Kaj eĉ se al oni la redaktado ne aparte plaĉas, ekzistas membro-kategorio kiu kostas nur 9€, do oni povus ĉiuokaze elekti subteni UEA sen pensi pri rekompenso revuo-forma. Estas facile en… Legi pli »
Kundividu ĉe TwitterKundividu ĉe Google
Sed evidentiĝas, ke UEA povus (kaj devus) meti sin en pli bonan pozicion. Ĝia uzantaro troviĝas ne surloke, sed tutmonde – kial ĝia reta videbleco do estas tiel febla kaj antikva? Por Esperanto-parolantoj, iri al uea.org estu la tuja penso kiam bezonatas io pri Esperanto. Kontroli vorton? Jes. Kial devi scii pri vortaro.net, Reta Vortaro ktp? Aĉeti libron aŭ legi artikolojn? Jes. Paroli kun aliaj Esperantistoj? Jes. Kial estas eĉ novaĵo, ke ipernity fermiĝos? Neniel devus gravi, ĉar UEA, la komuna bazo de la Esperantistaro, mem estu la loko, kie oni ipernity-umas. Jen la, laŭ mi, ĉefa kulpo pro malinteresiĝo… Legi pli »
Kundividu ĉe TwitterKundividu ĉe Google
Unu (eble kroma) detalo: dum la kuranta mi parolis kun multe da brazilaj amikoj kiuj ne reaniĝis al UEA pro la drastaj ŝanĝoj en la kurzo realo/eŭro. Fine de 2015 1eŭro = 4,5 realoj. Mi ne scias ĉu tia situacio okazas same en aliaj landoj, tamen tio ja povas esti aldona kialo kiu tute sumiĝas al la aliaj.
Kundividu ĉe TwitterKundividu ĉe Google
Interese! Oni forgesas facile tiajn problemojn.
Kundividu ĉe TwitterKundividu ĉe Google
Iam en mia unua jaro kiel redaktoro de Esperanto, 1 eŭro = 2,3 realoj.
Kundividu ĉe TwitterKundividu ĉe Google
Alia vidpunkto estas ke se disfalas la membroj en Ameriko, Azio kaj Orienta Eŭropo… (oni ne scias en kiuj landoj okazis la plej grandaj membrofaloj), entute, se disfalas la anoj de naciaj organizoj, entute, kvankam nerekte, disfalas la nombron de aliĝintoj.
Kundividu ĉe TwitterKundividu ĉe Google
Anstataŭ provi diveni la motivojn de UEA membrofalo, preferinde ni serĉu statistikojn pri la membrokvanto de aliaj institutoj kaj asocioj tiaj kiaj UEA. Ĉu ilia membraro ankaŭ ŝrumpas nuntempe? Se jes, kial? Se ne, kiel ili stagnas aŭ kreskas?
Kundividu ĉe TwitterKundividu ĉe Google
Ĉu estas ie io kiel UEA? Estas tute malferma demando.
Kundividu ĉe TwitterKundividu ĉe Google
Nu, tio estus danĝera. Se iu farus seriozan esploron kaj elserĉus faktojn la homoj ne ŝatus. Ili preferas diskuti en nescio. Tion mi mem spertis, kiam mi faris detalan esploron dum jaro pri mia landa asocio kaj eltrovis maltrankviligajn faktojn, kaj komunikis ilin konfidence al la Prezidanto. Tuj ekis kampanjo por min marĝenigi, tiel ke dum la pasintaj dek jaroj mi povis fari nenion en la asocio al kiu mi tiom signife kontribuis de la aĝo 16 ĝis 60. Nia membrofalo iomete similis tiun de UEA, en tio ke ĝi ekis fine de la Malvarma Milito. En UEA la posta… Legi pli »
Kundividu ĉe TwitterKundividu ĉe Google
Iano, vi skribis, ke en UEA vi rekonis la samajn teĥnikojn de sekreteco kaj marĝenigo. Nu, tiuj ŝajnas esti universala fenomeno. Ili do havas merititan lokon ankaŭ ene de UEA. 😉
Ni e-istoj ja formas "rondon familian" (se mi rajtas uzi tiun iom antikvan vortumon). Do ni ne ŝatas, se iu venas kaj ĝenadas la harmonion. La ekstera mondo estas jam sufiĉe malharmonia, ni do konservu almenaŭ en E-ujo la "sanktan harmonion".
Kundividu ĉe TwitterKundividu ĉe Google
Tiuj kiuj havas altan lokon en la socio tamen ja rajtas disrompi; nur tiuj kiuj provas desube atentigi pri tio kio okazas ne rajtas 'disrompi'. Mi estis ĵetita en la aferon per feroca atako fare de mensogantoj kaj trompistoj en la Estraro. Tiu tro forta sento de 'rondo familia' estas uzata por silentigi kritikon. Same faras politikistoj kiam ili volas transpreni la potencon. Mi ne "venis kaj ĝenis" – mi jam estis en la movado ekde 1962 kaj mi serioze kontribuis al ĝi. Ĉu vi kulpigas min, ke mi esploris pri la falado en membronombroj? Kiel mi diris, objektiva esplorado… Legi pli »
Kundividu ĉe TwitterKundividu ĉe Google
> Tiu tro forta sento de 'rondo familia'
> estas uzata por silentigi kritikon.
Kompreneble jes. Kaj se la ĝenulo ne ĉesas brui, oni deturnas sin de li kaj fermas la orelojn.
Kundividu ĉe TwitterKundividu ĉe Google
La 'ĝenulo' ne estas la persono kiu ekspluatas tian situacion. La 'ĝenulo' estas nur tiu kiu mem eltrovis kelkajn aferojn kaj pro tio estis atakita de la ĉarmuloj kiuj kunigas la ŝafaron per parolo pri samideaneco (aŭ en la politiko pri 'britaj valoroj' ks – estas la sama afero).
Kundividu ĉe TwitterKundividu ĉe Google
"Ĉar la kvanto de dumvivaj kaj honoraj membroj restas preskaŭ senŝanĝa" . . . do, jen bona novaĵo, ĉar klare mi ne mortis dum la jaro. Oni povus reklami, ke dumvivaj membroj de UEA emas vivi sufiĉe longe . . . Sed en vero, ni vivas en epoko de nepagemuloj. Krom se oni aĉetas ion tre konkretan, oni ne volas pagi. Mi mem estas kulpa: se mi volas legi artikolon el "The Washington Post" kaj mi jam legis 10 artikolojn dum la monato, kaj mi ricevas pag-averton . . . nu, "tiu artikolo verŝajne ne tiom gravas". Malfacile solvebla problemo,… Legi pli »
Kundividu ĉe TwitterKundividu ĉe Google
Parto de la kialo estas, ke Esperantujo kreskis, ĉefe Interrete. Homoj ne plu nepre devas esti membro de loka asocio por povi senti sin membro de Esperantujo. Oni ne trozorgu pri tiu nombro, kiu ne plu estas bona indikilo pri la sano de la Esperantistaj movadoj.
Kundividu ĉe TwitterKundividu ĉe Google
Mi ne scias. "Tradiciaj" Esperanto-organizoj nepras. Ĉiam estis, kaj ĉiam estos, uloj kiuj lernas Esperanton nur por sia propra plezuro. Kaj tio estas bona! Pli da homoj lernas Esperanton, pli Esperanto bonfartas, kaj la kialo de la lernado kaj la maniero uzi la lingvon post la lernado ne gravas. Sed ne estas kun tiaj uloj, ke oni permesas al Esperanto pluvivi generacion post generacio. Ĉiam estu ankaŭ uloj, kiuj lernas Esperanton kun politika celo: ke Esperanto iĝu la dua lingvo de la homaro. Ke Esperanto estas ludo estas bone; ke Esperanto fariĝas nur ludo estas la unua paŝo al la… Legi pli »
Kundividu ĉe TwitterKundividu ĉe Google
Se ili donas reala membrokarton al mi, mi ja aliĝos. Mi ne volas pagi €9 por interreto revuo kiu mi ne legos.
Kundividu ĉe TwitterKundividu ĉe Google
Ĉiu membro de UEA ricevas paperan membrokarton, ankaŭ tiuj en la plej malmultekosta kategorio Membro kun Gvidlibro (MG). La MG-membroj ricevas ankaŭ presitan Gvidlibron (t.e. la unuaj 96 paĝoj de la Jarlibro) kaj 10%-an rabaton por du mendoj ĉe la Libroservo de UEA.
Kundividu ĉe TwitterKundividu ĉe Google
Vi pagas ne tiom por la elektronika revuo, sed por la papera jarlibro, kiun vi (same) ne legos 🙂
Kundividu ĉe TwitterKundividu ĉe Google
Certe, la gvidantoj devas "skrapi la nukon", ja la organizajxo de espoj devas esti, se… certe mem espoj sxatas TION.
Mi refoje pagis per VISA (bona ebleco kaj facila) – 14 euroj ne estas granda sumo, ecx por mi, kiu jxus pensiigxis 😉
Kundividu ĉe TwitterKundividu ĉe Google
Kiel skribas juna esperantisto el Irlando (http://www.europo.eu/eo/documentloader.php?id=462&filename=eb-166-2016-12.pdf), sendube nun ekzistas du movadoj: la klasika, pri kiu ni ĉi tie diskutas, kaj kiu evidente daŭre ŝrumpadas kaj interreta kiu enorme kaj nekontrolite kreskas. Tio estas la sama kiel en ĝenerala socio. Ĉiuj ŝtatoj havas daŭre pli grandajn problemojn ne kapablante kompren ŝanĝojn en la mondo, ĉefe kaŭzitajn pro novaj teknologioj. La esenca problemo estas daŭra malkresko de la laborpoistenoj kaj ebleco por homoj normale kaj kvatite vivi kaj vivteni sin. Sed aliflanke kreskegas la agado de homoj tra la sociaj retoj en kiuj konstante partoprenas miliardoj da homoj. Tiuj retoj kreas… Legi pli »
Kundividu ĉe TwitterKundividu ĉe Google
Soroso Duvok, mi ne estas tute certa, kion por vi signifas deviga minimuma salajro por ĉiuj civitanoj. Ĉu vi celas, ke dunganto devas pagi almenaŭ certan minimuman sumon por laborhoro? Aŭ ĉu vi celas, ke la ŝtato devas regule pagi certan monsumon al ĉiuj siaj civitanoj. Mi supozas, ke vi celas la duan aferon, ĉu?
Kundividu ĉe TwitterKundividu ĉe Google
Ĝuste pri tiu dua afero, nome la baza vivenspezo, en la Esperanta Retradio jarfine aperis sonartikolo sub la titolo: "Finnlando testas bazan vivenspezon". Por aŭskulti ĝin iru al:
Kundividu ĉe TwitterKundividu ĉe Google
Jes. Pri tio jam longe multaj diskutas kaj la svisoj havis referendumon pri tio, kiu bedaurinde malsukcesis, sed iam baldau iu shtato komencos tion.
Kundividu ĉe TwitterKundividu ĉe Google
Jes, supozeble. Ja la homoj pli k pli freneziĝas en la okcidento.
Kundividu ĉe TwitterKundividu ĉe Google
Ne gravas pri tio kiel evoluos la mondo kaj kiam efektivighos tiuj revoluciaj konsekvencoj de la novaj teknologioj, sed ke adekvate al tio ankau UEA povas eksolvi siajn problemojn per tute nekonvenciaj kaj revoluciaj decidoj. Unu el ili devus esti fini la eraon de kotiza funkciado.
Ili konsultighu kun junaj fakuloj kiuj vivas en la novaj teknologioj kaj faru decidon konsideri siajn membrojn tiujn kiuj alighas al iuj servoj, sen pagado…
Kundividu ĉe TwitterKundividu ĉe Google
Jes. Kaj la Ĝenerala direktoro vivu de sunbrilo kaj pluvo kiel la lilioj de la kampo.
Konvertilo por ĉapeligi iksojn
Serĉi en arkivo 2003-2016
Arkivoj Elekti monaton Junio 2017 Majo 2017 Aprilo 2017 Marto 2017 Februaro 2017 Januaro 2017 Decembro 2016 Novembro 2016 Oktobro 2016 Septembro 2016 Aŭgusto 2016 Julio 2016 Junio 2016 Majo 2016 Marto 2016 Februaro 2016
Entajpu vian retpoŝtadreson por aboni Liberan Folion kaj ricevi retpoŝte avizojn pri novaj artikoloj.
TEJO daŭre sen buĝeto sed baldaŭ sendependa
Rekorda minuso de 86.700 eŭroj ĉe UEA
Politikisto volas cenzuri libron pri Zamenhof
Ukrainiaj esperantistoj invitas al la fronto
Aresto kaŭzis batalon inter rusiaj esperantistoj
Emanuelo pri TEJO daŭre sen buĝeto sed baldaŭ sendependaKiel mi diris en Twitter, tiu novaĵo alvokas du reakciojn ĉe mi: * Ĉio ne glate…
Yves Bellefeuille pri Rekorda minuso de 86.700 eŭroj ĉe UEAOni bankrotas kiam oni ne povas ĝustatempe pagi siajn ŝuldojn. Oni povas esti ab…
Yves Bellefeuille pri Rekorda minuso de 86.700 eŭroj ĉe UEAEn Lille en 2015, UEA ricevis ĉ. 35 eŭrojn por ĉiu aliĝo (preskaŭ 100 000 eŭrojn…
Redakcio pri Rekorda minuso de 86.700 eŭroj ĉe UEAInteresa diskuto pri ĉi tiu artikolo kaj la financoj de la asocio okazas en la k…
pistike65 pri Rekorda minuso de 86.700 eŭroj ĉe UEALaŭ ne nepre bona kutimo, pluraj diskutas pri la artikolo, ne ĉi tie, sed ĉe Fac…
ESF nomis novan Ĉefdirektoron
Radio Esperanto: ne nur aŭsultebla, sed ankaŭ abonebla
Malferma alvoko: Iĝu TEJO volontulo en Burundo!
Kuraĝe kaj kore el Afriko
La 74-a IJK – Internacia Junulara Kongreso de TEJO okazos en Badajoz, Hispanio
12 vizaĝoj de ugandaj virinoj
Strategia jaro por Tutmondaj Voĉoj
Vjetnamio: Kial oni ne starigu manĝbastonetojn en rizbovlon
Printempo en la aŭtuno. Rakonto pri dolĉe melankolia renkonto.
Se nenio alia estas indikita ĉe la koncerna artikolo, la tekstoj de Libera Folio
estas disponeblaj laŭ la permesilo Krea Komunaĵo Atribuite 4.0 Tutmonda.